Kolovoz u projektu STEMBOOST: ljetne STEM radionice, mentoriranja i STEM Fest 
I tijekom kolovoza nastavljaju se aktivnosti u sklopu projekta STEMBOOST, usmjerene na popularizaciju STEM područja među učenicima, razvoj praktičnih znanja i vještina te jačanje kompetencija svih uključenih sudionika.
STEM radionice „Skriveni svijet STEM-a“
Tijekom kolovoza nastavlja se provedba radionica „Skriveni svijet STEM-a“, kroz koje srednjoškolci razvijaju STEM kompetencije kroz praktičan rad, istraživačke zadatke, eksperimente i timski rad.
Sudjelovanje je besplatno, a prijave su otvorene od 17. kolovoza 2026. do popunjenja mjesta.
Prijavna dokumentacija i sve informacije dostupne su na:
https://stemboost.eu/skriveni-svijet-stem-a/#prijava
Mentoriranja
Tijekom kolovoza nastavljaju se i mentorske aktivnosti, kroz koje će sudionici dobiti dodatnu podršku u primjeni znanja i vještina stečenih tijekom prethodno provedenih izobrazbi.
Kroz mentorski proces sudionici će imati priliku razmijeniti iskustva, dodatno razraditi obrađene teme te dobiti praktične smjernice za primjenu suvremenih metoda, alata i tehnologija u provedbi STEM aktivnosti.
STEM FEST #17
Novo izdanje STEM Festa održat će se tijekom kolovoza, a informacije o terminu, lokaciji i programu bit će dostupne na službenoj mrežnoj stranici projekta.
https://stemboost.eu/kalendar-aktivnosti/
Posjetitelje će ponovno očekivati raznovrsni interaktivni sadržaji kroz koje će moći istraživati STEM područja na zanimljiv, pristupačan i praktičan način.
Sudjelovanje na STEM Festu je besplatno i otvoreno za sve zainteresirane.
Više informacija o svim projektnim aktivnostima dostupno je na:
🌐 https://stemboost.eu
www.esf.hr
Ovaj projekt sufinancira Ured za udruge Vlade Republike Hrvatske.
Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.
Stajališta izražena u ovoj publikaciji isključiva su odgovornost Instituta za promicanje ravnopravnosti, edukacije i sporta i ne odražavaju nužno stajalište Ureda za udruge Vlade Republike Hrvatske.

